ΕΝΓΚΟΓΚΟ
Όταν οι επιστήμονες ήρθαν στο Ενγκόγκο,
βρήκαν μια εξελιγμένη κοινωνία χιμπατζήδων.
Με το πέρασμα του χρόνου, αυτή η κοινωνία
έγινε η μεγαλύτερη ομάδα χιμπατζήδων
που υπήρξε ποτέ.
Επέκτειναν την περιοχή τους,
κυριάρχησαν στο δάσος
και έφτιαξαν μια αυτοκρατορία.
Αλλά προέκυψαν έχθρες
και η αυτοκρατορία διχάστηκε.
Μερικά ισχυρά αρσενικά έφτιαξαν τη δική τους ομάδα.
Έγιναν
οι δυτικοί.
Χιμπατζήδες που ζούσαν για χρόνια μαζί
έγιναν εχθροί.
Και τώρα…
η έχθρα τους έγινε θανάσιμη.
Η ΑΥΤΟΚΡΑΤΟΡΙΑ ΤΩΝ ΧΙΜΠΑΤΖΗΔΩΝ
ΚΕΝΤΡΙΚΟ ΕΝΓΚΟΓΚΟ
Πάνε μόνο λίγες μέρες
απ' όταν οι κεντρικοί
βρήκαν νεκρό τον Πορκ Πάι.
Δεν ξέρουμε τι καταλαβαίνουν για τον θάνατο…
ή αν θρηνούν.
Όμως, η απώλεια του Πορκ Πάι άφησε σίγουρα το στίγμα της.
Για τους κεντρικούς,
ο κόσμος έγινε πιο επικίνδυνος.
ΚΡΙΣΤΙΝ ΝΑΝΤΙΝ
Το μωρό της Κριστίν είναι πλέον εννιά μηνών.
Όταν γεννήθηκε,
η αδερφή της, η Ναντίν, παραμελούνταν.
Τώρα είναι λίγο μεγαλύτερη
κι αρχίζει να αναπτύσσει χαρακτήρα.
Τώρα κάνει πιο γεμάτη τη ζωή της Ναντίν.
Δεν είναι μόνο αδερφές.
Είναι κολλητές.
Το Ενγκόγκο έχει αφθονία τροφής
όταν καρποφορεί το Chrysophyllum.
Φέρνει τους χιμπατζήδες πιο κοντά.
ΤΖΑΚΣΟΝ
Ο Τζάκσον υφίσταται ακόμα μεγάλη πίεση.
Ο Έιμπραμς συνετίστηκε,
αλλά δεν τα παρατάει.
Ο Τζάκσον υπενθυμίζει ποιος κάνει κουμάντο.
Ενώ ο Τζάκσον εδραιώνει την κυριαρχία του,
άλλοι χιμπατζήδες φυλούν τα δυτικά σύνορα…
εν όψει της νέας απειλής.
ΕΪΜΠΡΑΜΣ
Ο Έιμπραμς είναι εδώ.
Όπως και άλλα ενήλικα αρσενικά.
Αλλά δεν μπορούν να ξέρουν
πότε θα επιτεθούν ξανά οι δυτικοί.
Δεν είναι εύκολη η ζωή του κυρίαρχου.
Αλλά έχει και προνόμια.
Όσο πιο καλή η θέση του χιμπατζή,
τόσο πιο πιθανό είναι να ζευγαρώσουν.
ΜΠΑΡΤΟΛΙ
Τα ώριμα θηλυκά όπως η Μπαρτόλι
γεννούν κάθε πέντε με έξι χρόνια.
Ο γιος της Μπαρτόλι, Χέρζογκ, είναι έξι ετών.
Κι είναι έτοιμη να ξαναμείνει έγκυος.
Ο Τζάκσον έχει αρκετά καλά γονίδια.
Πρέπει να είναι προσεκτική.
Ο Τζάκσον είναι μεγαλόσωμος, δυνατός
και απρόβλεπτος.
Πρέπει να προστατεύσει τον εαυτό της και τον Χέρζογκ
και να βεβαιωθεί ότι ο Τζάκσον είναι ήρεμος.
Ο Χέρζογκ μπερδεύεται με όλο αυτό.
Ως νεαρός χιμπατζής, πρέπει να είναι κοντά στη μητέρα του.
Ό,τι κι αν κάνει εκείνη.
Ο Τζάκσον κάνει την κίνησή του.
Κουνώντας ένα κλαδί,
ζητάει απ' την Μπαρτόλι να τον ακολουθήσει.
Και να ζευγαρώσουν.
Η Μπαρτόλι φαίνεται πρόθυμη.
Ο Χέρζογκ προσπαθεί να τους χωρίσει.
Αλλά είναι αργά.
Ο Τζάκσον πήρε αυτό που ήθελε.
Το ίδιο κι η Μπαρτόλι.
Μα ήταν κουραστική μέρα.
Οι θηλυκοί χιμπατζήδες ζευγαρώνουν με πολλά αρσενικά.
Οπότε, δεν είναι σίγουρο ότι ο Τζάκσον θα είναι ο πατέρας του παιδιού.
Έχει πολλές πιθανότητες, πάντως.
Διότι έχει ξανασυμβεί.
Αν κι ο Τζάκσον δεν το ξέρει,
ο Χέρζογκ είναι ο γιος του.
Οι χιμπατζήδες δεν κυνηγούν μόνο όταν πεινούν.
Για την ακρίβεια, συνήθως το αντίθετο ισχύει.
Κυνηγούν περισσότερο όταν είναι χορτάτοι και γεμάτοι ενέργεια.
Όταν καρποφορεί το Chrysophyllum,
το κυνήγι σπάει κάθε ρεκόρ.
Οι χιμπατζήδες δεν εξοικονομούν πόρους…
ούτε σκέφτονται τι τρώνε.
Με τόσα θηράματα,
το μοίρασμα του κρέατος είναι άκρως πολιτικό.
Για τον Τζάκσον,
αυτή η μεγάλη αντιλόπη θα του επιτρέψει να εδραιώσει τη θέση του
καθώς τη μοιράζεται με συμμάχους.
ΠΙΤΕΡΣΟΝ
Σήμερα ευνοεί ένα άλλο υψηλόβαθμο αρσενικό.
Τον Πίτερσον.
Αλλά εξίσου σημαντικό
είναι και το ποιον αποκλείει.
Ο Γουίλσον είναι ένας ανερχόμενος αρσενικός.
ΓΟΥΙΛΣΟΝ
Είναι δυνατός
και φιλόδοξος.
Ο Τζάκσον τον αφήνει στην απέξω.
Κι αυτός δυσαρεστείται.
Τα αρσενικά γίνονται επιθετικά με το κρέας
και τα θηλυκά πρέπει να είναι προσεκτικά.
ΚΡΙΣΤΙΝ
Η Κριστίν θέλει κρέας.
Και είναι πρόθυμη να ρισκάρει.
Ο Γουίλσον παρατηρεί προσεκτικά.
Η Κριστίν πήρε αυτό που ήθελε.
Αλλά δεν θα το έχει για πολύ.
Ο Γουίλσον ξεσπάει τον θυμό του.
Ευτυχώς, το μωρό δεν έπαθε τίποτα.
Αλλά η Κριστίν πρέπει να πάει την οικογένειά της σε ασφαλές μέρος.
Εδώ είναι ένα ήσυχο μέρος,
μακριά από την ομάδα.
Η Κριστίν δεν είναι μόνη.
ΓΚΑΣ
Ο Γκας δεν μπορεί να την προστατέψει από τον Γουίλσον.
Αλλά προσφέρει μερικές ανέσεις…
στην Κριστίν και το μωρό της.
ΕΪΜΠΡΑΜΣ
Ο Έιμπραμς δεν προκαλεί ακόμα τον Τζάκσον.
Τον Τζάκσον στηρίζουν μερικοί ισχυροί σύμμαχοι.
ΠΙΤΕΡΣΟΝ
ΜΑΪΛΣ
Ο Έιμπραμς δεν έχει υποστηρικτές.
Τώρα υπάρχει κι άλλος φιλόδοξος χιμπατζής
που έχει στην μπούκα τον Τζάκσον.
Ίσως είναι η αρχή μιας ισχυρής συμμαχίας.
Για την ώρα, ο Έιμπραμς κι ο Γουίλσον
πηγαίνουν με άλλα αρσενικά για περιπολία στα δυτικά.
Ο Τζάκσον δεν είναι μαζί τους.
Μπορεί να έχει δύναμη στην περιοχή του,
αλλά φοβάται τα δυτικά.
Μεγάλωσε στα δυτικά
και ήταν για χρόνια σύμμαχος με τους δυτικούς.
Μα όταν η ομάδα διασπάστηκε,
τους εγκατέλειψε
για να ηγηθεί ως κυρίαρχος στη μεγάλη ομάδα των κεντρικών.
Καθώς η διαμάχη εντεινόταν,
οι δυτικοί έβαλαν τον Τζάκσον στο στόχαστρό τους.
Δραπέτευσε ζωντανός.
Αλλά έχει ακόμα τις ουλές.
Οι δυτικοί απειλούν όλα τα αρσενικά των δυτικών.
Αλλά με τον Τζάκσον έχουν πολλά προηγούμενα.
Τους φοβάται μέχρι σήμερα.
ΔΥΤΙΚΑ ΣΥΝΟΡΑ
Τα σύνορα είναι γεμάτα με Chrysophyllum.
Οι δυτικοί περνούν πολλή ώρα εδώ τρώγοντας.
Αφού σκότωσαν τον Πορκ Πάι,
η αυτοπεποίθησή τους αυξήθηκε.
ΤΖΟΪΑ
ΓΚΑΡΙΣΟΝ
Μερικοί χιμπατζήδες δεν σταματούν εκεί.
ΡΟΛΙΝΣ
ΝΤΕΪΜΙΑΝ
Ο Ρόλινς κι ο Ντέιμιαν πάντα θα θέλουν περισσότερα εδάφη.
Οι δυτικοί αρσενικοί δυναμώνουν.
Το επιδεικνύουν συνεχώς.
ΧΑΤΣΕΡΣΟΝ
Οι δυτικοί ετοιμάζονται να κάνουν κίνηση.
ΡΙΤΣΜΟΝΤ
Κι ο Ρίτσμοντ είναι στο επίκεντρο.
Δεν είναι κυρίαρχος πια,
αλλά ακόμα προκαλεί τον φόβο.
ΜΠΕΡΓΚΛ
Ο Μπεργκλ ανάρρωσε πλήρως.
Και έχει προοδεύσει και αλλού.
Ξεψειρίζεται συχνά με τον Γκάρισον,
που φαίνεται να είναι καλή επιρροή.
Δένεται με τους αρχηγούς της περιπολίας στα δυτικά.
ΝΤΕΪΜΙΑΝ
ΡΟΛΙΝΣ
Η πάλη δοκιμάζει τη δύναμη.
Επιτρέπει σε Ρόλινς και Ντέιμιαν να δουν τι ψάρια πιάνει ο Μπεργκλ.
Όλοι χρειάζονται στους δυτικούς.
Για να διεκδικήσουν αυτήν την περιοχή,
πρέπει ν' αντιμετωπίσουν τους κεντρικούς χιμπατζήδες.
Και να τους νικήσουν.
Γι' αυτό, πρέπει να είναι πολλοί.
Ταξιδεύουν ενωμένοι,
αρσενικά και θηλυκά μαζί.
ΜΠΑΡΤΟΛΙ ΧΕΡΖΟΓΚ
Η Μπαρτόλι κι ο Χέρζογκ είναι κοντά στα σύνορα.
Ηρεμούν μακριά απ' τον Τζάκσον
και τα άλλα αρσενικά.
Το χρειάζονται.
Μα δεν έχει ιδέα τι την περιμένει.
Αν τους πιάσουν,
ίσως σκοτώσουν τον Χέρζογκ.
Ένας δυτικός αρσενικός κυνηγά την Μπαρτόλι.
Χωρίστηκε απ' τον Χέρζογκ.
Ο Χέρζογκ δεν αφήνει τη μητέρα του.
Προσπαθεί να την προστατεύσει.
Έχει την προσοχή των επιτιθέμενων.
Μα τώρα παγιδεύτηκαν κι οι δύο στη φυλλωσιά…
στο έλεος των δυτικών αρσενικών.
Αλλά οι δυτικοί δεν επιτίθεται.
Προχωρούν παρακάτω.
Οι δυτικοί δεν ψάχνουν μια μόνη οικογένεια.
Η Μπαρτόλι κι ο Χέρζογκ
ξεφεύγουν μαζί.
Οι δυτικοί πάνε πιο βαθιά στην περιοχή των κεντρικών.
Κάποιοι χιμπατζήδες αρχίζουν να διστάζουν.
Για την Κάρσον, το ρίσκο είναι μεγάλο.
Θα δώσει προτεραιότητα στην ασφάλεια του Ε.Ο.
Πολλά θηλυκά και νεαροί χιμπατζήδες
αποχωρούν στην απειλή μιας μάχης.
Και η Τζόια
επιλέγει να ακολουθήσει την Κάρσον.
Το ίδιο θα έκανε κανονικά ένας χιμπατζής σαν τον Μπεργκλ.
Είναι πολύ μικρός και πολύ μικρόσωμος.
Αλλά ο Μπεργκλ παραμένει.
Έχει αποκτήσει αυτοπεποίθηση.
Κι έχει τις συγκρούσεις στο αίμα του.
Αν και δεν τον ξέρουν…
είναι ο γιος του Ρόλινς.
Οι δυτικοί αρσενικοί
είναι βαθιά μέσα στην περιοχή των κεντρικών.
Νιώθουν ότι οι εχθροί είναι κοντά.
Οι κεντρικοί χιμπατζήδες έχουν αιφνιδιαστεί στο παρελθόν.
Αλλά όχι αυτήν τη φορά.
Αυτήν τη φορά, είναι έτοιμοι.
Όταν δύο μεγάλες ομάδες έρχονται πρόσωπο με πρόσωπο,
η έκβαση είναι πάντα απρόβλεπτη.
Οι δυτικοί επιτίθενται.
Και οι κεντρικοί αντεπιτίθενται δυναμικά.
Ο Μπεργκλ είναι στη μέση.
Οι δυτικοί κερδίζουν έδαφος.
ΕΪΜΠΡΑΜΣ
Αλλά κάποιοι χιμπατζήδες δεν μάχονται ακόμα.
ΤΖΑΚΣΟΝ
Αν είναι ν' αντεπιτεθούν οι κεντρικοί,
θα το κάνουν τώρα,
με τον κυρίαρχό τους.
Ο Τζάκσον αντιμετωπίζει παλιούς εχθρούς.
Προσπάθησαν να τον σκοτώσουν πριν χρόνια.
ΓΚΑΡΙΣΟΝ ΡΙΤΣΜΟΝΤ
ΧΑΤΣΕΡΣΟΝ
Ο Τζάκσον δεν φοβάται.
Και η ομάδα του τον στηρίζει.
Οι δυτικοί βρήκαν σθεναρή αντίσταση.
Και υποχωρούν.
Οι κεντρικοί απέκρουσαν τους αντιπάλους τους.
Αλλά ο Τζάκσον τραυματίστηκε.
Υπερασπίστηκε την περιοχή του.
Αλλά με τι κόστος;
Υποτιτλισμός: Κατερίνα Περδικάκη